钦定古今图书集成/理学汇编/学行典/第193卷 > 钱瑛
## 钦定古今图书集成/理学汇编/学行典/第193卷 > 钱瑛

按《明外史孝义传》：“钱瑛，字可大，吉水人。祖本和，以笃
行称。瑛生八月而孤，年十三，能应秋试。元末大乱，奉
祖及母避难，历五六年。最后遇贼，缚本和，瑛奔救，并
缚之。本和哀告贳其孙，瑛亦泣请代不已，贼怜而两释之。方是时，其母亦被执，而妻张氏从伏莽中窥见，
即趋出，谓贼曰：‘姑老矣，请释而缚我’。贼见其年少，从”
之。既就缚，掷袖中鞋与姑，诀曰：“妇无用此矣。”且行且
睨姑，稍远即骂贼不肯行。贼持之急，骂益厉。贼怒，攒
刃刺杀之。事定，有司知瑛贤，凡三荐，并以亲老辞。子
遂志，中进士，官山东佥事。